text:  Film Empire of the Sun nie je o celkovom príbehu, ktorý ukáže situáciu od začiatku ku koncu, je to len niečo na spôsob vystrihnutého obrázka z titulnej stránky časopisu  poukazujúc jedine na jednu cestu, ktorú práve v tomto momente prekračuje malý chlapec. Odhodlaný prežiť, statočný a nápomocný i v tých najťažších chvíľach. (Ne)normálny mladý človek, ktorý sa v určitom pohľade stáva výnimočným vďaka svojmu neobvyklému správaniu k druhým. Nasáva tunajšiu atmosféru, ktorá mu vyhovuje, spomienky na predošlý blahobyt sú fuč, ostávajú len skúsenosti a predpoklady na lepší zajtrajšok. Nesťažuje si, že sa vzdal tak povediac Japoncom, nezazlieva si momentálnu situáciu, ktorá by mu po pravde mala byť proti srsti, vie sa adaptovať a urobiť pochmúrny deň príjemnejším. On sám je ako liek na vojnu, ktorá má každú chvíľu skončiť, no zatiaľ ju drží na dištanc. Jeho cesta v pozadí vojny je od začiatku až ku koncu veľmi rozumne rozčlenená, občas ju chlapec zvláda s humorom, niekedy sa len pousmeje no sem tam príde aj na slzy. Emotívna hĺbka filmu je pomerovo akurát, na slzy to nie je ale ani na úsmev. 
  
  Spielberg je obrázkový mág, všetky jeho obrázky do jedného do seba uhladené zapadajú, sú harmonický prispôsobené, farebne ich do konceptu správne usadil a tak vytvoril pestrý filmový skvost plný nezabudnuteľných momentov, kde práve spomínaná farba hrala obrovskú rolu. Úplne všetko je na svojom vopred určenom mieste, nič nevyčnieva, ničoho sa netreba zbaviť. K pamätným scénam bola veľmi nápomocná kamera, ktorá proste musela byť súčasťou dobre rozbehnutého kolotoča. Výkon vtedy ešte chlapca, ktorý na filmovom plátne okúsil vtedajšiu strastiplnú cestu vo vojne bol famózny. Bale už vtedy naznačil, čo už je dnes každému jasné - že je herec. Spielbergová samoúčelová réžia perfektná, diktoval filmu znamenite a dostal ho do zaslúženeho finišu, kde naňho čakala sláva. Pre mňa úchvatný vojnový film, ktorý nemá vadu už len preto, že to natočil vtedajší Spielberg - môj najobľúbenejší režisér. 90%
item_title: Říše slunce
item_directors: Steven Spielberg
item_screenwriters: Tom Stoppard
item_cast: Christian Bale John Malkovich Miranda Richardson Nigel Havers Joe Pantoliano Leslie Phillips Masató Ibu Ben Stiller Barrie Houghton Burt Kwouk Paul McGann J.G. Ballard Susan Leong Robert Stephens Ralph Seymour Sybil Maas Rupert Frazer Marc de Jonge James Greene Sylvia Marriott Takataró Kataoka Ralph Michael Yvonne Gilan Peter Copley Anna Turner Ann Queensberry Eric Flynn Guts Išimacu Emily Richard David Neidorf Kieron Jecchinis John Moore